cyanic-selkie/wikianc huggingface dataset:
Μονή Βατοπεδίου
Καθηγούμενος της Ιεράς Μονής είναι ο Αρχιμανδρίτης Εφραίμ Βατοπεδινός.
Ιστορία
Σύμφωνα με την αγιορειτική πατριογραφία, όπως αυτή καταγράφεται στη διήγηση "Ἀνάμνησις μερικὴ περὶ τοῦ Ἁγίου Ὄρους", που παραδίδεται σε χειρόγραφα τα παλαιότερα των οποίων χρονολογούνται στον 15ο αιώνα, στο σημείο όπου σήμερα βρίσκεται η μονή χτίστηκε από τον αυτοκράτορα Μ. Κωνσταντίνο μοναστήρι τον 4ο αιώνα μ.Χ., το οποίο καταστράφηκε από τον αυτοκράτορα Ιουλιανό τον Παραβάτη. Σύμφωνα πάντα με την ίδια παράδοση, ανοικοδομήθηκε από τον αυτοκράτορα Θεοδόσιο τον Μέγα, από ευγνωμοσύνη για τη «θαυματουργή διάσωση του γιου του Αρκάδιου ο οποίος, αφού έπεσε από το καράβι του στο αρχιπέλαγος, βγήκε στη στεριά γερός χάρη στις μεσιτείες της Θεοτόκου η οποία τον μετέφερε δίπλα σε μια βάτο».
Από την παράδοση αυτή ετυμολογείται και η γραφή του ονόματος της μονής «Βατοπαίδιον». Η ετυμολογία της συνηθέστερης γραφής Βατοπέδι προέρχεται από την παρουσία πλούσιας βλάστησης και βάτων γύρω από τη μονή, που υπάρχει ακόμα και σήμερα
Νεότερη παράδοση θέλει τη μονή αυτή να τη λεηλάτησαν Σαρακηνοί μαζί με άλλα μοναστήρια του όρους Άθω το 862 μ.Χ. , και να ξαναχτίζεται χάρη στη στήριξη τριών ευγενών που ήρθαν για να ζήσουν στο όρος Άθω από την Αδριανούπολη το 10ο αι. και δαπάνησαν για την ανοικοδόμηση 3.000 χρυσά νομίσματα. Τα ονόματα αυτών των μοναχών είναι Νικόλαος, Αθανάσιος και Αντώνιος .Το καθολικό της μονής ανοικοδομήθηκε πάνω στα ερείπια παλαιοχριστιανικής βασιλικής. Οι τοιχογραφίες του είναι των αρχών του 1312, της λεγόμενης Μακεδονικής Σχολής. Οι τοιχογραφίες της λιτής του Καθολικού είναι χωρίς επιζωγραφήσεις, ενώ οι περισσότερες από τις υπόλοιπες επιζωγραφήθηκαν, μερικές φορές κατ᾽ επανάληψη. Το μαρμαροθετημένο δάπεδό του είναι εξαιρετικής τέχνης.
Η παλαιότερη γνωστή μαρτυρία για την ύπαρξη της μονής Βατοπεδίου χρονολογείται στο 985, σε έγγραφο όπου υπάρχει και η υπογραφή του πρώτου ηγουμένου, και ενός εκ των κτητόρων, Νικολάου («Νικόλαος μοναχὸς καὶ ἡγούμενος μονῆς τοῦ Βατοπεδίου»).
Ο Μητροπολίτης Δράμας Γεράσιμος στα τέλη του 18ου αι. (1788) εφησύχασε στη Μονή. Στο αρχονταρίκι της Μονής ο Γεράσιμος ανήγειρε με έξοδά του το 1788 το παρεκκλήσιο του Αποστόλου Ανδρέου.
Διακονία αγίου Δανιήλ του Σμυρναίου
Ο Άγιος Δανιήλ ο Σμυρναίος (ο μετέπειτα καλούμενος Κατουνακιώτης), διώχθηκε από τη Μονή Αγίου Παντελεήμονος καθώς προσπάθησε να αναχαιτίσει τον εθνικιστικό Πανσλαβισμό στον Άθωνα. Τον εξόρισαν από το Αγιο Όρος και κατέφυγε αρχικά στη Μονή Αγίας Αναστασίας Φαρμακολύτριας στα Βασιλικά Θεσσαλονίκης. Μετέπειτα ανακλήθηκε η εξορία του Δανιήλ και αυτό σήμαινε ότι μπορούσε να επανέλθει στο Άγιον Όρος, αλλά όχι στη Μονή Παντελεήμονος. Επιστρέφοντας στο Άγιο Όρος παρέμεινε για πέντε περίπου έτη στη Μονή Βατοπεδίου, όπου συνέβη η θαυματουργική θεραπεία του από τον κολικό νεφρού που τον ταλαιπωρούσε συχνά. Εστάλη από τη Μονή Βατοπαιδίου στην πατρίδα του, τη Σμύρνη, για να διευθετήσει υποθέσεις του εκεί μετοχίου της Μονής. Παρέμεινε στη Σμύρνη εννέα μήνες και τόσο πολύ εκτιμήθηκε από τον τότε μητροπολίτη Σμύρνης Μελέτιο, ώστε του έγινε η πρόταση να μείνει εκεί και να χειροτονηθεί επίσκοπος βοηθός του. Ο Δανιήλ όμως αρνήθηκε και επέστρεψε στο Άγιο Όρος. Το 1881 δημιούργησε στα Κατουνάκια του Αγίου Όρους την καλύβη του, η οποία υπήρξε το θεμέλιο για το σημερινό ησυχαστήριο της αδελφότητας των Δανιηλαίων.
Πυρκαγιά
Το Φεβρουάριο του 1966 μεγάλη πυρκαγιά είχε ξεσπάσει στη Μονή και κατέστρεψε τμήμα της βόρειας πτέρυγας της Μονής. Το κτήριο, που καταστράφηκε, είχε μήκος 48 μέτρα και πλάτος 12 μέτρα περίπου. Το δυτικό τμήμα του κτηρίου ήταν τριώροφο και το υπόλοιπο τμήμα τετραώροφο. Εργασίες αποκατάστασης των ζημιών έγιναν μεταξύ των ετών 1966-1973. Μετά την αποκατάσταση των ζημιών στο ισόγειο του κτηρίου δημιουργήθηκε χώρος, για να εκτεθούν τα γλυπτά της Μονής. Στον πρώτο όροφο δημιουργήθηκε Αίθουσα Πινακοθήκης. Στον δεύτερο όροφο στεγάστηκε η βιβλιοθήκη της Μονής. Δημιουργήθηκε εργαστήριο βιβλιοδεσίας και συντηρήσεως χειρογράφων. Στον Πύργο του Αρχονταρικιού δημιουργήθηκε αποθήκη βιβλίων. Στον τρίτο όροφο στο ανατολικό μέρος ανακατασκευάστηκε το Συνοδικό και τα Γραφεία της Μονής. Στο δυτικό τμήμα του τρίτου ορόφου υπάρχει ο Ξενώνας του Αρχονταρικιού. Ο ξενώνας έχει ενοποιηθεί με τον ανώτερο όροφο του Πύργου του Αρχονταρικιού.
Κτήρια
thumb|250px|Το εσωτερικό της μονής Η συνολική έκταση των κτισμάτων, που βρίσκονται σήμερα στη Μονή Βατοπεδίου, ανέρχεται σε 15900 τ.μ. Όλη η αυλή της Μονής είναι πλακόστρωτη. Στην Αυλή της Μονής υπάρχουν ως ανεξάρτητα κτήρια:
Αγία Τριάδα Αγίου Δημητρίου Ιωαννίνων
Για οικισμούς της Ελλάδας με το ίδιο όνομα δείτε: Αγία Τριάδα (αποσαφήνιση)
Μονή Βατοπεδίου
Κτήρια
α. το Καθολικό, έργο του 10ου αιώνα με πολλές μεταγενέστερες ανακαινίσεις,
Αγία Τριάδα Αγίου Δημητρίου Ιωαννίνων
Η Αγία Τριάδα είναι ορεινό χωριό του νομού Ιωαννίνων στην Ήπειρο, το οποίο βρίσκεται στις ανατολικές πλαγιές του βουνού Φλώρος σε υψόμετρο 540 μέτρων.
Γεωγραφία - Ιστορία
Η Αγία Τριάδα απέχει 29 χλμ. νότια από την πόλη των Ιωαννίνων, 7 χλμ. βόρεια από το Βαρλαάμ και 1,5 χλμ. δυτικά από τον κόμβο Αγίας Τριάδας της Ιόνιας Οδού. Είναι ένα από τα χωριά του Δυτικού Ξηροβουνίου που την περίοδο της τουρκοκρατίας αναφέρονταν ως "Κατσιαουνοχώρια" και ονόμαζαν Μπουράτσα. Με το παλιό όνομα είναι καταχωρημένο ως τσιφλίκι του καζά Ιωαννίνων και πληθυσμό 70 κατοίκων στην οθωμανικά στατιστικά κατάστιχα (σαλμανέ) του 1895. Αξιοθέατο της περιοχής θεωρείται το εξωκλήσι της Αγίας Παρασκευής, του 18ου αιώνα, το οποίο έχει κηρυχθεί ιστορικό διατηρητέο μνημείο από το 1965.
Διοικητικά
Ως κοινότητα συστάθηκε το 1928 με το ΦΕΚ 202Α - 01/10/1928 και έδρα το ίδιο. Σύμφωνα με το σχέδιο Καλλικράτης, αποτελεί τη τοπική κοινότητα Αγίας Τριάδας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 95 κατοίκους.
Μονή Βατοπεδίου
Κτήρια
γ. το Σκευοφυλάκιο, που βρίσκεται επάνω από το ανατολικό τμήμα της Τράπεζας και κατασκευάστηκε μετά το 1792,
Αγία Τριάδα Αγίου Δημητρίου Ιωαννίνων
Παραπομπές
Κατηγορία:Χωριά του νομού Ιωαννίνων Κατηγορία:Δήμος Δωδώνης
Μονή Βατοπεδίου
Κτήρια
δ. η Φιάλη, που έχει ανακατασκευαστεί το 1810,
ε. το Κωδωνοστάσιο, που διαθέτει πέντε ορόφους και καλύπτεται με στέγη του 18ου αιώνα,
στ. η Κρήνη του Μυλλέρου, που βρίσκεται νοτίως του Δοχείου, και είναι ένα μικρό κτίσμα σε νεοκλασικό στυλ,
ζ. Νεοκλασική Κρήνη, που είναι ενσωματωμένη στο βάθρο του Κωδωνοστασίου και έχει εντοιχισμένη πλάκα με χρονολογία 1788,
η. το Δοχείο ή Αποθήκη Υγρών, που βρίσκεται στο ισόγειο διώροφου κτίσματος νότια της Τράπεζας και έχει υποστεί τουλάχιστον τρεις ανακαινίσεις. Στο ανώγειο του ίδιου κτηρίου υπάρχει Σκευοφυλάκιο,
θ. το Φρεατοστέγασμα, που είναι ένα οκταγωνικό κτήριο ανατολικά του Κωδωνοστασίου, μικρογραφία ι. διώροφο κτήριο νοτίως του Κωδωνοστασίου, που χρησιμεύει ως Αποθήκη Υγρών Καυσίμων το ισόγειο και ως Αποθήκη Αλεύρων το ανώγειο,
ια. ο ναός της Αγίας Ζώνης, που βρίσκεται στο δυτικό μέρος της Αυλής και έχει κατασκευαστεί το 1794 πάνω σε παλαιότερο κτήριο,
ιβ. ο ναός των Αγίων Αναργύρων, που είναι ένα από τα αρχαιότερα κτίσματα της Μονής. Επιγραφή στο νάρθηκα αναφέρει ως χρονολογία το έτος 1847.
Στη Μονή υπάρχουν τα τρία μοναδικά εντοίχια ψηφιδωτά του Αγίου Όρους από τη Βυζαντινή εποχή (10ος - 14ος αιώνας) και οι τοιχογραφίες της Μακεδονικής Σχολής (1312) που βρίσκονται στο καθολικό της Μονής, το ιερό σκευοφυλάκιο, το μουσείο της Μονής καθώς και το αρχαιότερο καμπαναριό του Αγίου Όρους. Στο ναό υπάρχει πύργος με ρολόι, όπου οι ώρες σημαίνονται με μηχανισμό από μορφή ανθρώπου που κρατά σφύρα. αριστερά|μικρογραφία|Φιάλη Η μονή Βατοπεδίου διαθέτει συνολικά τριάντα τρία παρεκκλήσια. Τα δώδεκα βρίσκονται εκτός μονής και τα υπόλοιπα στο κτιριακό της συγκρότημα. Πέντε από αυτά βρίσκονται ενσωματωμένα στο Καθολικό (Αγ. Δημητρίου, Αγ. Νικολάου, Παραμυθίας, Αγ. Αρχαγγέλων και Αγ. Τριάδος) και τρία στους αμυντικούς πύργους της (Γενέσιον της Θεοτόκου, Μεταμορφώσεως και Τιμίου Προδρόμου). Στις πτέρυγες της Μονής υπάρχουν έντεκα παρεκκλήσια. Ένα από αυτά είναι του Αγίου Ανδρέα, με ωραίο ξυλόγλυπτο τέμπλο. Τέλος δύο είναι στην αυλή. Το ένα είναι της Αγίας Ζώνης και το άλλο των Αγίων Αναργύρων. Το εξαιρετικής τέχνης επιχρυσωμένο ξυλόγλυπτο τέμπλο του παρεκκλησίου της Αγίας Ζώνης είναι του 1816. Θεωρείται ένα από τα ωραιότερα του Αγίου Όρους. Ο κοιμητηριακός ναός είναι αφιερωμένος στους Αγίους Αποστόλους.
Στη Μονή βρίσκονται οκτώ εικόνες της Παναγίας, όπως της Βηματάρισσας, Της Αντιφωνήτριας, της Παραμυθίας, της Παντάνασσας, της Ελαιοβρύτισσας, της Πυροβοληθείσας, της Θεοδώρσκαγιας και της Εσφαγμένης. Η μονή έχει ως μέγα θησαύρισμα την Αγία Ζώνη της Θεοτόκου, στην οποία αποδίδονται πολλά θαύματα. Την Αγία Ζώνη δώρησε στη μονή ο αυτοκράτορας Ιωάννης ο Καντακουζηνός. μικρογραφία|Αρσανάς Μονής Βατοπεδίου
Η βιβλιοθήκη της μονής Βατοπεδίου και το αρχείο της μονής Βατοπεδίου στεγάζονται σε έναν από τους αμυντικούς πύργους της μονής και σε δύο άλλα κτήρια. Περιέχει 2.050 χειρόγραφα, από τα οποία το ένα τρίτο είναι γραμμένα σε περγαμηνή και 25 περγαμηνά ειλητάρια. Εκεί φυλάγονται μέρος από τα 60.000 έντυπα, από τα οποία πολλά είναι αρχέτυπα και παλαιότυπα. Το αρχείο της μονής περιλαμβάνει τριακόσιες δέκα χιλιάδες έγγραφα.
Εξαρτήματα
Η μονή Βατοπεδίου έχει δύο Σκήτες: την Σκήτη Αγίου Δημητρίου και την Σκήτη Αγίου Ανδρέα. Έχει επίσης είκοσι έξι κελιά και ένδεκα καθίσματα. Στην περιοχή της Κολλιτσούς βρίσκονται οκτώ κελιά. Δύο κελιά είναι στην περιοχή Γυφτάδικα και δύο στις Καρυές.
Μοναστική δύναμη
Η μονή έχει 104 μοναχούς και 12 δοκίμους (Νοέμβριος 2012). Τα εξαρτήματα τής μονής (σκήτες, κελιά, καλύβες κλπ.), έχουν γύρω στους 50 μοναχούς, πολλοί από τους οποίους είναι Ρουμανοί. Στη μονή ανήκει η Κοινοβιακή Σκήτη του Αγίου Ανδρέου, που κάποτε κατοικούνταν από χιλιάδες Ρώσους μοναχούς, ενώ σήμερα κατοικείται από 20 περίπου Έλληνες μοναχούς.
Ονομασία της Μονής
Σύμφωνα με όσα αναγράφονται στον ιστοχώρο της Μονής, το όνομα της Μονής ορθογραφείται και με «ε» (Βατοπεδίου) και με «αι» (Βατοπαιδίου), από τις πρώτες ιστορικές μαρτυρίες που αφορούν το Άγιο Όρος.
Το Σεπτέμβριο 2009 η Πατριαρχική Επιτροπή για το Άγιο Όρος ζήτησε από τη Μονή να μη χρησιμοποιεί τον όρο «Μεγίστη» στην ονομασία της, επειδή αυτός προστέθηκε αυθαίρετα από την ίδια τη Μονή, χωρίς να αναγνωρίζεται έτσι επισήμως στο Καταστατικό Χάρτη του Αγίου Όρους.
Υπόθεση Μονής Βατοπεδίου
Η μονή βρέθηκε στο επίκεντρο της δημοσιότητας το 2008, όταν ξέσπασε η υπόθεση που τότε ονομάστηκε Υπόθεση Μονής Βατοπεδίου με φερόμενα ως κακουργήματα σε βάρος του Δημοσίου. Κατηγορήθηκαν ως πρωταγωνιστές πολιτικά πρόσωπα, προϊστάμενοι υπηρεσιών και ιδιωτικά νομικά και φυσικά πρόσωπα και του οποίου άμεση εξέλιξη ήταν η πτώση της κυβέρνησης. Η υπόθεση έκλεισε δικαστικά με αθώωση όλων των κατηγορουμένων, χωρίς να διαπιστωθεί κάποια βλάβη του Δημοσίου.
Κόστρες
Το Κόστρες (σερβικά κυριλλικά: Костреш) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 296 κατοίκους.
Εξωτερικοί Σύνδεσμοι
Κατηγορία:Οικισμοί της Ντέρβεντα
Άβριλ Χέινς
Η Άβριλ Ντένικα Χέινς (αγγλικά: Avril Danica Haines, 27 Αυγούστου 1969), είναι Αμερικανίδα κυβερνητική αξιωματούχος και δικηγόρος, που υπηρετεί ως 7η Διευθύντρια της Υπηρεσίας Πληροφοριών των Ηνωμένων Πολιτειών από το 2021, στην κυβέρνηση του Τζο Μπάιντεν. Είναι μέλος του Δημοκρατικού Κόμματος.
Προηγουμένως, υπηρέτησε ως 27η Αναπληρώτρια Σύμβουλος Εθνικής Ασφαλείας των Ηνωμένων Πολιτειών από το 2015 έως το 2017, καθώς και ως Αναπληρώτρια Διευθύντρια της CIA (Κεντρική Υπηρεσία Πληροφοριών των Ηνωμένων Πολιτειών) από το 2013 έως το 2015.
Σκήτη Αγίου Ανδρέα
thumb|250px|right|Η σκήτη του Αγίου Ανδρέα Η Σκήτη του Αγίου Ανδρέα είναι κοινοβιακό εξάρτημα της Αθωνικής Πολιτείας υπαγόμενο στη Μονή Βατοπεδίου. Βρίσκεται βόρεια των Καρυών από τις οποίες απέχει 5’ οδικά. Θεμελιώθηκε στα μέσα του 19ου αιώνα και αποτελεί μεγαλοπρεπές συγκρότημα κτηρίων ρωσικού ρυθμού, σε εξωτερική νότια πτέρυγα του οποίου στεγάζεται η από του 1953 επανασυσταθείσα Αθωνιάδα Ακαδημία.
Κτίσμα
Η σκήτη είναι κτισμένη σύμφωνα με την αρχιτεκτονική γραμμή των αρχαιοπρεπών βυζαντινών μονών. Το μοναστικό συγκρότημα είναι ογκώδες και, όταν κτίστηκε, υπερέβαινε σε αξία και μεγαλοπρέπεια όλους τους ναούς της χριστιανικής Ανατολής μετά την Άλωση της Κωνσταντινούπολης. Αυτό οφείλεται κυρίως στην πληθώρα μοναχών της σκήτης, οι οποίοι, με οικονομικές και άλλες ενισχύσεις έκτισαν πολυόροφες οικοδομές. Το κυριακό έχει μήκος 60 μ., πλάτος 33 μ. και ύψος 29μ., ενώ η είσοδος αποτελείται από σκέλη κωδωνοστασίου σε γοτθικό ρυθμό, ύψους 37μ., με θολοειδείς πυργίσκους εκατέρωθεν. Η στέγη και οι σφαιρικοί τρούλλοι καλύπτονται με ελάσματα από μόλυβδο και χαλκό με τους δεύτερους να διανθίζονται με χρυσούς αστερίσκους. Στο εσωτερικό του ναού οι εικόνες έχουν ζωγραφιστεί από έξοχους Ρώσους αγιογράφους και το εικονοστάσιο καλύπτεται από φύλλα απέφθου χρυσού.
Ο όγκος και η εξαιρετική τεχνοτροπία του μοναστικού ιδρύματος προκάλεσαν στους αθωνίτες μοναχούς τέτοια εντύπωση, που η σκήτη αποκαλείται ακόμη και σήμερα Σαράι ή Σαράγιον, αν και το συγκεκριμένο παρωνύμιο φαίνεται να έχει τις ρίζες του από τον 16ο αιώνα (βλ. Ιστορικό).
Ιστορικό
Η σκήτη κτίστηκε και συμπληρώθηκε πάνω σε σχέδια του Ρώσου αρχιτέκτονα Σουρουπώφ, κατά την παράδοση, σε θέση όπου βρισκόταν το αρχαίο μονύδριο του Ξέστρου. Το μονύδριο περιήλθε στη δικαιοδοσία της Μονής Βατοπεδίου πριν από τον 15ο αιώνα. Το 1761 ο πατριάρχης Σεραφείμ Β΄ οικοδόμησε εκεί ένα ευρύχωρο κελί που, από τότε, πήρε την ονομασία Σεράγιον. Το 1842 το κελί πουλήθηκε στον Ρώσο Βησσαρίωνα και, έκτοτε, άρχισαν οι ενέργειες για τη μετατροπή του σε κοινόβια σκήτη. Το 1867, επί τούτου αφιχθείς, ο μέγας δούκας Αλέξανδρος Αλεξάνδροβιτς έθεσε τον θεμέλιο λίθο, στο όνομα του Αγίου Ανδρέα του Πρωτοκλήτου. Ωστόσο, τα εγκαίνια του ναού έγιναν μόλις στις 16 Ιουλίου 1900, σε μεγαλόπρεπη τελετή χοροστατούντος του πατριάρχη Ιωακείμ Γ’, παρισταμένων πολλών επισήμων Ρώσων, εκπροσώπων της Αυλής, διπλωματών, πολιτικών και ανώτατων αξιωματικών.
Στις αρχές του 20ού αιώνα η σκήτη αριθμούσε γύρω στους 500 Ρώσους μοναχούς, ενώ το 1963 είχαν απομείνει λίγες δεκάδες υπέργηροι. Το 1981, ήδη, η σκήτη είχε ερημωθεί. Το 1958 τυχαία πυρκαγιά αποτέφρωσε τη δυτική πτέρυγα της σκήτης και, έκτοτε, ανακαλύφθηκε ότι διεπράχθησαν πολλές και συνεχείς κλοπές κειμηλίων, αμφίων και σκευών. Στην πυρκαγιά χάθηκαν και πολλοί από τους 250, περίπου, κώδικες που υπήρχαν στη βιβλιοθήκη της σκήτης.
Η σκήτη επαναλειτούργησε πριν από λίγα χρόνια και, σήμερα, λειτουργεί εκεί υπερσύγχρονο εργαστήριο συντήρησης έργων τέχνης.
Σημειώσεις
i. Άπεφθος ονομάζεται ο χρυσός που έχει καθαρισθεί και απαλλαγεί εντελώς από ξένες ουσίες.
ii.  Ο Ιωακείμ Γ’ βρισκόταν, τότε, υπό παραίτηση -επειδή αντέδρασε στις απαιτήσεις της τουρκικής κυβέρνησης να καταργηθούν τα προνόμια που είχαν παραχωρηθεί στην Ορθόδοξη Εκκλησία- από την πρώτη θητεία του και είχε εγκατασταθεί για μερικά χρόνια σε κελί του Αγίου Όρους.
Πηγές
Αγίου Ανδρέα Κατηγορία:Μονή Βατοπεδίου
Μέλπω Μερλιέ
Η Μέλπω Λογοθέτη (Ξάνθη, 1889 - Αθήνα, 3 Νοεμβρίου 1979), γνωστή περισσότερο με το όνομα του συζύγου της ως Μέλπω Μερλιέ, υπήρξε σημαντική μουσικολόγος και λαογράφος και ήταν η ιδρύτρια του συλλόγου Μουσικά Αρχεία της Παράδοσης (νυν Κέντρο Μικρασιατικών Σπουδών). Στόχος της υπήρξε η καταγραφή και η φωνογράφηση παραδοσιακής μουσικής και μαρτυριών του μικρασιατικού ελληνισμού, αλλά και ερευνητικό κέντρο, το οποίο με την πάροδο του χρόνου ανήγαγε τη μικρασιολογία σε έγκυρο αντικείμενο των ιστορικών σπουδών.
Η Μέλπω Μερλιέ γεννήθηκε στην Ξάνθη το 1889. Μεγάλωσε στην Κωνσταντινούπολη και πατέρας της ήταν ο Έλληνας ιατρός Μιλτιάδης Λογοθέτης. Προσανατολισμένη στη μουσικολογία αλλά και πιανίστρια η ίδια μετέβη στη Σορβόννη όπου παρακολούθησε τα μαθήματα νέων ελληνικών του Υμπέρ Περνό (Hubert Pernot) προετοιμάζοντας παράλληλα τη μουσικολογική διατριβή της για το ελληνικό δημοτικό τραγούδι. Εκεί γνώρισε τον μελλοντικό της σύζυγο Οκτάβιο Μερλιέ (Octave Merlier) με τον οποίο παντρεύτηκε το 1923. Το 1925 ήρθαν μαζί στην Ελλάδα για να διαγράψουν μια σημαντική πορεία η Μέλπω ως ερευνήτρια λαογράφος και ο Οκτάβιος ως ιδρυτής και διευθυντής του Γαλλικού Ινστιτούτου
Το 1929, έφτασε στην Ελλάδα ο Περνό και και πρότεινε στη Μέλπω Λογοθέτη-Μερλιέ συνεργασία, προκειμένου να φωνογραφηθεί η παραδοσιακή ελληνική μουσική. Για τον σκοπό αυτόν δημιουργήθηκε ο αρχικός Σύλλογος Δημοτικών Τραγουδιών και υπογράφτηκε η σχετική σύμβαση με το Πανεπιστήμιο Παρισίων. Το 1930 η Μέλπω Μερλιέ και οι συνεργάτες της φωνογράφησαν 104 τραγούδια του Πόντου, Συγκεγκριμένα, 82 από τον ανατολικό Πόντο (24 από τους Πόντιους του Καυκάσου, 32 από την Περιφέρεια της Τραπεζούντας και 26 από τη Περιφέρεια της Αργυρούπολης) και 22 από τον δυτικό Πόντο (9 από την Κερασούντα, 7 από την Οινόη και 6 από την Ινέπολη). Επίσης το 1930 φωνογράφησε σε δίσκους ένα μεγάλο τμήμα της βυζαντινής μουσικής, με φωνές όπως αυτή του μητροπολίτη Σάμου Ειρηναίου Παπαμιχαήλ (1878-1963), του Σίμωνα Καρά (1903-1999) με τη νεοσύστατη τότε χορωδία του και δύο ψαλτών από τα Μέγαρα, του Δημήτρη Παπαποστόλη (1869-1933) και του Δημήτρη Καρώνη (1891-1955). Στη συλλογή της αντιπροσωπεύονται, εκτός από τους οκτώ ήχους και τα τρία είδη του βυζαντινού μέλους, τα οποία θεωρούσε κυριαρχική παράδοση την οποία όφειλε κανείς να μελετήσει. Σύμφωνα με την άποψή της: «Καλή ή κακή, η παράδοση αυτή κυριαρχεί και σήμερα, κοντά στην τυπωμένη μουσική της εκκλησίας και πρέπει να μελετηθεί». Πέθανε στην Αθήνα το 1979.
Λεάδης
Στην ελληνική μυθολογία με το όνομα Λεάδης είναι γνωστός ένας ήρωας, γιος του Αστακού ο οποίος, μαχόμενος ως υπερασπιστής των Θηβών, απέκρουσε τους «Επτά επί Θήβας». Αδέλφια του Λεάδη ήταν ο Ασφόδικος, ο `Ισμαρος, ο Μελάνιππος και, σύμφωνα με κάποιες πηγές, οι Εριθήλας και Λέβης. Φαίνεται ότι ο Λεάδης έδωσε το όνομά του σε ένα από τα θηβαϊκά γένη.
Πηγή
Λεαδης
Μπόστον Σέλτικς
Οι Μπόστον Σέλτικς (αγγλικά: Boston Celtics) είναι επαγγελματική ομάδα καλαθοσφαίρισης που συμμετέχει στο κορυφαίο πρωτάθλημα του αθλήματος στις ΗΠΑ, το NBA. Αγωνίζονται στην Κατηγορία Ατλαντικού της Ανατολικής Περιφέρειας του ΝΒΑ. Ιδρύθηκαν το 1946 και έδρα τους είναι το TD Garden (πρώην Boston Garden) στη Βοστώνη, το οποίο μοιράζονται με τους Boston Bruins, ομάδα του NHL. Χρώματά τους είναι το πράσινο και το άσπρο. Είναι μια από τις ιστορικότερες ομάδες του NBA, έχοντας κατακτήσει 17 τίτλους NBA.
Από το 1957 μέχρι το 1969 οι Σέλτικς κυριαρχούσαν στο πρωτάθλημα, κερδίζοντας 11 πρωταθλήματα σε 13 χρόνια, από α οποία τα 8 στη σειρά (1959-1966), σειρά μεγαλύτερη από οποιαδήποτε άλλη ομάδα σε επαγγελματικό πρωτάθλημα της Βόρειας Αμερικής. Οι Σέλτικς κυριάρχησαν κατά τη δεκαετία του 1960 με τη βοήθεια πολλών σημαντικών παικτών, όπως ο Μπιλ Ράσελ, ο Μπομπ Κούζι, ο Σαμ Τζόουνς, ο Μπιλ Σάρμαν και ο Τζον Χάβλιτσεκ, αλλά και του προπονητή-θρύλου Ρεντ Άουερμπαχ (Red Auerbach), με ένα ρεκόρ συνολικών αγώνων 795-397 που βοήθησε τους Σέλτικς να κερδίσουν 16 πρωταθλήματα.
Οι Σέλτικς επανήλθαν στην κορυφή του NBA τη δεκαετία του 1980 έχοντας την καλύτερη front line της εποχής εκείνης αποτελούμενης από τους Λάρι Μπερντ, Ρόμπερτ Πάρις και Κέβιν ΜακΧέιλ και κατακτώντας τέσσερις τίτλους (1981, 1984, 1986, 1990). Τα επόμενα χρόνια ήταν στείρα από πρωταθλήματα και η ομάδα επέστρεψε στο προσκήνιο στην περίοδο 2007-08, όταν ήρθαν οι Κέβιν Γκαρνέτ και Ρέι Άλεν οι οποίοι μαζί με τον Πολ Πιρς και ροντο οδήγησαν την ομάδα στο 17ο πρωτάθλημα της ιστορίας της το 2008 και στους τελικούς της Ανατολικής Περιφέρειας το 2010. Πριν την αρχή της περιόδου 2013-14 ο Κέβιν Γκάρνετ και ο Πολ Πιρς μετεγγράφηκαν μέσω ανταλλαγής στους Μπρούκλιν Νέτς, ενώ ο Ρέι Άλεν έφυγε και υπέγραψε συμβόλαιο με τους Μαϊάμι Χιτ. Οι συγκεκριμένες εξελίξεις σήμαναν την αρχή μιας περιόδου επαναδιαμόρφωσης της ομάδας.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1946 Κατηγορία:Ιδρύσεις ομάδων καλαθοσφαίρισης το 1946
Saku Suurhall
Το Saku Suurhall είναι η μεγαλύτερη αρένα στην Εσθονία. Χτίστηκε το 2001 και χωράει μέχρι 10.000 άτομα. Πήρε το όνομά του από την εσθονική εταιρεία ζυθοποιίας και αναψυκτικών Saku.
Φέρνει γενικά παιχνίδια μπάσκετ, καθώς και χόκεϊ επί πάγου και συναυλίες.
Βρίσκεται στο Haabersti, μια υποδιαίρεση του Haabersti District.
Εξωτερικοί σύνδεσμοι
Κατηγορία:Κτίρια και κατασκευές στο Τάλιν
1869
Η παρούσα σελίδα αφορά το έτος 1869 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Δημήτρης Γκιζόπουλος
Ο Δημήτρης Γκιζόπουλος είναι Έλληνας ακαδημαϊκός και ερευνητής Η/Υ, καθηγητής Αρχιτεκτονικής Υπολογιστών στο Πανεπιστήμιο Αθηνών.
Ανακηρύχθηκε εκλεγμένο μέλος του Ινστιτούτου Ηλεκτρολόγων και Ηλεκτρονικών Μηχανικών (IEEE) το 2013 «για την συνεισφορά του στον αυτοέλεγχο και τον εντοπισμό σφαλμάτων σε απευθείας σύνδεση αρχιτεκτονικές μικροεπεξεργαστών». Το 2022 χρίστηκε διακεκριμένο μέλος - ACM Distinguished Member.
Το 2023 ανακοινώθηκε ότι κέρδισε σημαντική χρηματοδότηση για να εξερευνήσει με την ερευνητική του ομάδα τη λεγόμενη μαύρη τρύπα των υπολογιστών, για λογαριασμό της εταιρείας Meta.
Παραπομπές
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Έλληνες πανεπιστημιακοί
Λεάνειρα
Πηγή
Λεανειρα Κατηγορία:Αρχαίοι Σπαρτιάτες
Λειμώνας (μυθολογία)
Στην ελληνική μυθολογία με το όνομα Λειμώνας (Λειμών) είναι γνωστός ένας γιος του Τεγεάτη.
Αναφορές
Λειμωνας
Λικέντρα Τζόνσον
Η Λικέντρα Τζόνσον (αγγλικά: Lykendra Johnson, 20 Μαρτίου 1989) είναι Αμερικανίδα πρώην επαγγελματίας καλαθοσφαιρίστρια, η οποία αγωνίζονταν ως σέντερ.
Επαγγελματική σταδιοδρομία
Η Τζόνσον αγωνίστηκε στη σουηδική Νόρκεπινγκ και στην Ελλάδα για τις Ελληνικό, Φάρος Κερατσινίου και Ολυμπιακός.
Εξωτερικοί σύνδεσμοι
Κατηγορία:Αμερικανίδες καλαθοσφαιρίστριες Κατηγορία:Σέντερ Κατηγορία:Καλαθοσφαιρίστριες Α.Ο. Ελληνικού Κατηγορία:Καλαθοσφαιρίστριες Ολυμπιακού Πειραιώς Κατηγορία:Καλαθοσφαιρίστριες Φάρου Κερατσινίου
Σανγκχάι Σενχούα
Η Σανγκχάι Σενχούα Φούτμπολ Κλαμπ, γνωστή και μόνο ως Σενχούα, είναι ένας επαγγελματικός ποδοσφαιρικός σύλλογος, με έδρα τη Σαγκάη. Η ομάδα αγωνίζεται στην Α' Κατηγορία της Κίνας (Τσαϊνίζ Σόυπερ Λιγκ) και χρησιμοποιεί ως έδρα το Στάδιο Χονγκόου (Hongkou Football Stadium), χωρητικότητας 33.060 θεατών.
Ιστορία
Ιδρύθηκε τον Οκτώβρη του 1951. Έχει κερδίσει 2 πρωταθλήματα Α' Κατηγορίας, το 1995 και το 2003, 1 Κύπελλο το 1998 και 3 Σούπερ Καπ, το 1995, το 1998 και το 2001. Επιπρόσθετα, και ένα Κύπελλο Ανατολικής Ασίας (Κύπελλο Πρωταθλητριών Α3), το 2007.
Παλαιότερα είχε την ονομασία Σανγκχάι Σενχούα. Στις 6 Φεβρουαρίου 2014, η ονομασία του συλλόγου άλλαξε σε Σανγκχάι Γκρίνλαντ ΦΚ, ομάδα Σανγκχάι Γκρίνλαντ Σενχούα (Shanghai Greenland FC, Shanghai Greenland Shenhua team), λόγω του νέου χορηγού της ομάδας, της εταιρίας Γκρίνλαντ Χόλντινγ Γκρουπ Κόμπανι Λίμιτιντ (Greenland Holding Group Company Limited).
Το 2021, η Κινεζική Ποδοσφαιρική Ομοσπονδία λάνσαρε την καμπάνια του "ουδέτερου ονόματος", απαιτώντας από τους συλλόγους να έχουν ένα όνομα που δεν αναφέρει χορηγούς, και έτσι δημιουργήθηκε η Σανγκχάι Σενχούα Φούτμπολ Κλαμπ.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1993 Κατηγορία:Ποδοσφαιρικές ομάδες Κίνας Κατηγορία:Σαγκάη Σενχουά
Υπουργείο Άμυνας (Ρωσία)
Το Υπουργείο Άμυνας της Ρωσικής Ομοσπονδίας (ρωσικά: Министерство обороны Российской Федерации, МО, МО РФ) αποτελεί τη διοικητική και επιχειρησιακή ηγεσία των Ενόπλων Δυνάμεων της Ρωσικής Ομοσπονδίας.
Ο Ρώσος υπουργός Άμυνας είναι ο επικεφαλής όλων των Ενόπλων Δυνάμεων, που υπηρετούν υπό τον Πρόεδρο της Ρωσικής Ομοσπονδίας, ο οποίος είναι ο Ανώτατος Αρχηγός των Ενόπλων Δυνάμεων της Ρωσικής Ομοσπονδίας. Με αυτή την ιδιότητα, ο υπουργός ασκεί καθημερινά τη διοικητική και επιχειρησιακή εξουσία επί των ενόπλων δυνάμεων. Το Γενικό Επιτελείο, το εκτελεστικό όργανο του Υπουργείου Άμυνας, υλοποιεί επιχειρησιακές οδηγίες και εντολές του υπουργού Άμυνας. Η Δούμα ασκεί τη νομοθετική εξουσία επί του Υπουργείου Άμυνας με την κυβέρνηση της Ρωσίας, η οποία είναι ονομαστικά υπεύθυνη για τη διατήρηση των ενόπλων δυνάμεων στο κατάλληλο επίπεδο ετοιμότητας.
Το κεντρικό κτίριο του υπουργείου, που χτίστηκε το 1980, βρίσκεται στην Арбатская площадь, κοντά στην Улица Арбат. Τα άλλα κτίρια του υπουργείου βρίσκονται σε όλη την πόλη της Μόσχας. Το ανώτατο όργανο που ευθύνεται για τη διαχείριση του Υπουργείου και την εποπτεία των Ενόπλων Δυνάμεων είναι το Εθνικό Κέντρο Διαχείρισης Άμυνας της Ρωσίας (Национальный центр управления обороной РФ), το οποίο βρίσκεται στο Фрунзенская набережная και είναι υπεύθυνο για τη συγκέντρωση των εντολών των Ενόπλων Δυνάμεων.
Εξωτερικοί σύνδεσμοι
Άμυνας Κατηγορία:Ρωσικές Ένοπλες Δυνάμεις Κατηγορία:Υπουργεία Άμυνας
Οικογένεια Αργυροπούλου
Η οικογένεια Αργυρόπουλου είναι παλιά φαναριώτικη οικογένεια, που έδρασε προεπαναστατικά στην Κωνσταντινούπολη και μετεπαναστατικά στην Αθήνα.
Lucky Strike
Ιστορία
Η μάρκα εισήχθη για πρώτη φορά το 1871 αρχικά ως καπνός μασήματος και αργότερα ως τσιγάρο από τον R.Patterson. Το 1905, η εταιρεία εξαγοράστηκε από την αμερικανική εταιρεία καπνού (ATC) και το Lucky Strike αργότερα αποδείχτηκε η απάντηση ενάντια στην καπνοβιομηχανία ΄΄CAMEL΄΄ του R.J.Reynold’s.
Το 1917, άρχισε από την εταιρία να χρησιμοποιεί το σύνθημα «Είναι Φρυγανισμένα» με σκοπό να ενημερώσουν τους καταναλωτές σχετικά με τη νέα μέθοδο παραγωγής του καπνού στην οποία o καπνός είναι ψημένος και όχι λιαστός, μια διαδικασία που έκανε την γεύση του τσιγάρου πιο επιθυμητή.
Στα τέλη της δεκαετίας του 1920,η εταιρία στα πλαίσια διαφημιστικής καμπάνιας παρουσίασε το καπνό της ως τρόπος αδυνατίσματος για να προσελκύσει κυρίως το γυναικείο κοινό. Ένα τυπικό σύνθημα του ήταν « Προσέγγισε ένα Lucky αντί για ένα γλυκό». Οι πωλήσεις των τσιγάρων αυξήθηκαν πάνω από 300% στη διάρκεια του πρώτου χρόνου της καμπάνιας. Οι πωλήσεις πήγαν από 14 δισεκατομμύρια τσιγάρα το 1925 σε 40 δισεκατομμύρια το 1930, καθιστώντας το Lucky Strike ηγετική καπνοβιομηχανία σε εθνικό επίπεδο.
Το 1920, ξεκίνησε και η σύνδεση του Lucky Strike με τα μουσικά ραδιοφωνικά προγράμματα στο NBC. Μέχρι το 1928, ο επικεφαλής της ορχήστρας και παραγωγός B.A. Rolfe παρουσιαζόταν στο ράδιο και στην δισκογραφία ως "B.A. Rolfe και η Lucky Strike Ορχήστρα του" για την δισκογραφική Edison. Το 1935, η ATC άρχισε να χρηματοδοτεί το μουσικό πρόγραμμά ‘Your Hit Parade’ με χαρακτηριστικό γνώρισμα την δημοπρασία στην Βόρεια Καρολίνα με τον γνωστό Lee Aubrey ”Speed Rings’’ (αργότερα, προστέθηκε ένας άλλος διοργανωτής στην δημοπρασία καπνού από το Lexington, Kentucky, F.E. Boone ).
Αυτό που εκτόξευσε την επιτυχία της μάρκας στα ύψη, είναι η εβδομαδιαία ραδιοφωνική εκπομπή αντίστροφης μέτρησης, και την έκανε να παραμένει δημοφιλής για 25 χρόνια. Οι εκπομπές με κεφάλαια στις δημοπρασίες καπνού και κάθε άλλο θέμα έληξε με την υπόγραφη φράση "Sold, AMERICAN." Διαφημιστικές καμπάνιες της εταιρίας παρουσίασαν γενικά ένα θέμα που τόνισε την ποιότητα του καπνού που αγοράζονται σε δημοπρασία για την κατασκευή τσιγάρων Lucky Strike και ισχυρίστηκε ότι η υψηλότερη ποιότητα του καπνού είχε ως αποτέλεσμα ένα τσιγάρο με την καλύτερη γεύση.
Η Αμερική εμπλέκεται σε αυτό με μια σειρά από διαφημίσεις που χρησιμοποιούσαν ηθοποιούς του Χόλλυγουντ σαν επισφραγίσει της Lucky Strike, συμπεριλαμβανομένων των δοκιμών από τον Douglas Fairbanks που αφορούν τη γεύση του τσιγάρου. Το Lucky Strike ήταν επίσης χορηγός στις κωμικές εκπομπές στο ράδιο και στην τηλεόραση του Jack Benny, “The Jack Benny Show” όπως λεγόταν ή όπως είχε καθιερωθεί ως το πρόγραμμα του Lucky Strike.
Η εμφάνιση της μάρκας άλλαξε το 1942 από σκούρο πράσινο σε λευκό. Σε μια διάσημη διαφημιστική εκστρατεία χρησιμοποιήθηκε το σύνθημα "Το Lucky Strike το πράσινο έχει πάει στον πόλεμο", η εταιρεία ισχυρίστηκε ότι η αλλαγή έγινε γιατί ο χαλκός που χρησιμοποιείται στο πράσινο χρώμα ήταν αναγκαίος για τον Δεύτερο Παγκόσμιο Πόλεμο. Η Αμερικανική Εταιρία Καπνού, χρησιμοποιούσε στην πραγματικότητα χρώμιο για να παράγει το πράσινο μελάνι, και ο χαλκός χρησίμευε για την δημιουργία των επίχρυσων λεπτομερειών. Το όριο της συγκεκριμένης προμηθείας το όποιο ήτανε διαθέσιμο, και η αλλαγή των πρώτων υλών έκανε το πακέτο να φαίνεται φτωχό και μονότονο. Ωστόσο, η αλήθεια ήταν ότι η λευκή συσκευασία εισήχθη για να εκσυγχρονίσει την ετικέτα και να έρθουν πιο κοντά στο γυναικείο καταναλωτικό κοινό. Μελέτες της αγοράς είχαν δείξει ότι το πράσινο πακέτο δεν ήταν καθόλου ελκυστικό για τις γυναίκες, που είχαν γίνει ένα σημαντικό καταναλωτικό κομμάτι των προϊόντων καπνού. Ο πόλεμος αποδείχτηκε ένας τρόπος, ώστε να γίνει το προϊόν πιο ανταγωνιστικό στην αγορά, και συγχρόνως να δηλώνεται ο πατριωτισμός της εταιρίας.
Ο διάσημος βιομηχανικός σχεδιαστής Raymond Loewy δέχτηκε την πρόκληση από την εταιρία του προέδρου George Washington Hill ώστε να αποδείξει την διαφορά στην ζήτηση του πράσινου και κόκκινου πακέτου, με το $50,000 το ποσό του στοιχήματος. Loewy άλλαξε την εικόνα από πράσινο σε άσπρο, κάνοντας το πιο ελκυστικό στις γυναίκες, καθώς και την μείωση του κόστους από την χρήση πράσινου χρώματος. Επίσης πρόσθεσε στο πακέτο το λογότυπο και από τις δύο μεριές, μια κίνηση η οποία αύξησε τις πωλήσεις και βελτίωσε την εμφάνιση. Ο Hill τελικά πλήρωσε για το στοίχημα.
Το μήνυμα "L.S.M.F.T." ("Lucky Strike mean fine tobacco")( "το Lucky Strike σημαίνει καλός καπνός") εισήχθη στη συσκευασία το 1945. Ως αποτέλεσμα η British American Tobacco plc εξαγοράζει την αμερικανική εταιρεία καπνού το 1976, το Lucky Strike τέθηκε υπό τον έλεγχο των BAT. Η εταιρεία απέκτησε την φόρμουλα 1Tyrrell Racing Team το 1997 και τον επόμενο χρόνο σφραγίστηκε πάλι μα την British American Racing,η εταιρία Lucky Strike χορήγησε την ομάδα του με 555 μάρκες. Η ομάδα αγοράστηκε από τους συνεργάτες της Honda το 2006, αν και Lucky Strike συνεχίζει την υποστήριξή της ομάδας μέχρι το τέλος του ίδιου έτους.
Το 1978 και το 1994, τα δικαιώματα εξαγωγής και δικαιώματα των ΗΠΑ αγοράστηκαν από την εταιρία Brown and Williamson. Στη δεκαετία του 1960, ξεκίνησαν να προάγουν ένα νέο είδος φιλτραρίσματος αντί τα έλαια δυόσμου που προϋπήρχαν και ονομάστηκε "Lucky Strike πράσινο". Αυτή τη φορά «το πράσινο» αναφερόταν στην μενθόλη και όχι στο χρώμα του πακέτου. Στα τέλη του 2006, και οι δυο ποικιλίες καπνού του Lucky Strike είχαν διακοπεί στη Βόρεια Αμερική. Ωστόσο, το Lucky Strike θα συνεχίσει να έχει την υποστήριξη της εμπορίας και διανομής στις περιοχές που ελέγχονται από την British American Tobacco, ως ένα παγκόσμιο οδηγό της επωνυμίας. Σε αντίθεση RJ Reynolds συνεχίζει να πουλάει το γνήσιο, άφιλτρο Lucky Strike στις Ηνωμένες Πολιτείες. Το Lucky Strike αυτή την στιγμή έχει μια μικρή αγορά που συνεχώς αυξάνεται.
Το 2007, μία νέα συσκευασία του Lucky Strike κυκλοφόρησε, με δυο τρόπους ανοίγματος η οποία χώριζε επτά τσιγάρα από τα υπόλοιπα. Την ίδια χρονιά, η εταιρεία χρησιμοποίησε τον πιο μικρό άνδρα στον κόσμο, ονόματι, He Pingping, στις διαφημιστικές εκστρατείες τους. Το 2009, το Lucky Strike Silver (πουλήθηκε στην αγορά ως ελαφρύτερο) άλλαξε τα πακέτα του Ηνωμένου Βασιλείου από την πεμπτουσία του σχεδιασμού από κόκκινο σε μπλε, έστω και με ένα κόκκινο εξωτερικό περίβλημα που καλύπτουν το πακέτο.
Πολιτιστικές αναφορές
Η μάρκα τσιγάρων αναφέρεται σε πολλές σύγχρονες μορφές των μέσων μαζικής ενημέρωσης. Στο MSX2 εκδοχή του βιντεοπαιχνιδιού το Metal Gear 2: Solid Snake, μια μυθιστορηματική εκδοχή της μάρκας που ονομάζεται Lucky Striker- Τυχερά Επιθετικός λέγεται ότι είναι το αγαπημένο του πρωταγωνιστή. Στο τραγούδι Tom Waits " Kentucky Avenue», ο πρώτος ομιλητής αναφέρεται στο "μισό πακέτο του Lucky Strike" του. Το τραγούδι "I’m Bad, I’m Nationwide" στους στίχους του αναφέρει : "They sportin' short dresses, wearin' spike-heeled shoes, They smokin' Lucky Strikes, wearing nylon too." που σημαίνει: "Φοράνε κοντά φορέματα, φοράνε ψηλοτάκουνα παπούτσια, καπνίζουν Lucky Strike,φορώντας καλσόν επίσης." Το Lucky Strikes επίσης φαίνεται σε ένα πιάνο στο Ralph Bakshi αμερικάνικα κινούμενα σχέδια του 1981.
Ο πρώην γερουσιαστής των ΗΠΑ Jesse Helms μοίραζε τσιγάρα Lucky Strike, η οποία ήταν προσωπική μάρκα της επιλογής του, στο γραφείο Γερουσίας με τους Συγκλήτους μέχρι που έφυγε "εντελώς από την μόδα’’.
Κατηγορία:Επιχειρήσεις των ΗΠΑ Κατηγορία:Κάπνισμα
Ο Μεγαλόδοντας (ταινία, 2023)
Ο Μεγαλόδοντας (πρωτότυπος αγγλικός τίτλος: The Black Demon) είναι μια ταινία τρόμου επιστημονικής φαντασίας του 2023 σε σκηνοθεσία από τον Άντριαν Γκρούνμπεργκ και σενάριο από τον Μπόις Εσκουέρα. Πρωταγωνιστούν οι Τζος Λούκας, Φερνάντα Ουρεχόλα, και Γιούλιο Κέσαρ Σεντίλο.
Εξωτερικοί σύνδεσμοι
Κατηγορία:Ταινίες του 2023 Κατηγορία:Αμερικανικές ταινίες τρόμου - επιστημονικής φαντασίας Κατηγορία:Ταινίες τοποθετημένες στο Μεξικό
Harrogate International Centre
Το Harrogate Convention Center είναι ένα συνεδριακό κέντρο στο Χάρογκειτ στο Βόρειο Γιορκσάιρ της Αγγλίας.
Το προηγούμενο όνομα Harrogate International Centre μετονομάστηκε σε Harrogate Convention Center τον Απρίλιο του 2017.
Ενώ το Harrogate φιλοξένησε συνέδρια και εκθέσεις από το τέλος του Δευτέρου Παγκοσμίου Πολέμου, το κεντρικό αμφιθέατρο με έδρα το 2000 άνοιξε το 1982 και φιλοξένησε τον Διαγωνισμό Τραγουδιού της 1982. Ο χώρος έχει επεκταθεί από τότε και περιλαμβάνει οκτώ εκθεσιακούς χώρους που προσφέρουν χώρο 13700 τ.μ καθώς και βοηθητικές εγκαταστάσεις, συμπεριλαμβανομένου ενός ξενοδοχείου. Περαιτέρω ανακαίνιση και επέκταση πραγματοποιήθηκαν μεταξύ του 2009 και του 2014.
Η Βασιλική αίθουσα φιλοξενεί 1.000 άτομα, ενώ η Σουίτα της Βασίλισσας κατέχει μέχρι 600 άτομα.
Ο διευθυντής του συνεδριακού κέντρου τον Ιούνιο του 2017 ήταν ο κ. Simon Kent.
Εξωτερικοί σύνδεσμοι
Κατηγορία:Κτίρια και κατασκευές στην Αγγλία
Περιφερειακή Ενότητα Καστοριάς
Η Περιφερειακή Ενότητα Καστοριάς είναι μία από τις τέσσερις περιφερειακές ενότητες της δυτικής Μακεδονίας, ενώ αποτελεί μία από τις 74 περιφερειακές ενότητες της Ελλάδας. Είχε πληθυσμό 46.048 κατοίκους, κατά την απογραφή του 2021.
Συνορεύει στα νοτιοανατολικά με την περιφερειακή ενότητα Κοζάνης στα βόρεια με την περιφερειακή ενότητα Φλώρινας, και στα νότια και νοτιοδυτικά με τις περιφερειακές ενότητες Γρεβενών και Ιωαννίνων, αντίστοιχα. Στα δυτικά συνορεύει με τη Αλβανία. Πρωτεύουσα της περιφερειακής ενότητας είναι η Καστοριά.
Γενική περιγραφή
Έχει έκταση 1.720 τετ. χλμ. Η Π.Ε. είναι κυρίως ορεινή και ημιορεινή σε ποσοστό 60,2% και 28,9% αντίστοιχα, ενώ οι πεδινές εκτάσεις, φτάνουν σε ποσοστό μόλις το 10,5% και περιορίζονται στο κεντρικό τμήμα της περιφερειακής ενότητας. Οι πεδινές περιοχές είναι πιο πυκνοκατοικημένες, όπου εντοπίζονται οι βιοτεχνικές μονάδες μεταποίησης γούνας και τυποποίησης τροφίμων, οι ξενοδοχειακές υπηρεσίες με τον εμπορικό τομέα και η εντατική αγροτική παραγωγή. Οι ορεινές περιοχές, ιδιαίτερα κοντά στα ελληνοαλβανικά σύνορα, είναι οι πιο αραιοκατοικημένες, τάση που τα τελευταία χρόνια τείνει με αργό ρυθμό να αναστραφεί.
Τουρισμός
Σημαντικός παράγοντας στην τοπική οικονομία της Π.Ε. Καστοριάς αποτελεί ο τουρισμός τα τελευταία κυρίως χρόνια κάνοντας αναγκαστική στροφή από την γούνα. Αλλά και ο αγροτουρισμός στα χωριά της περιφερειακής ενότητας.
Κύριο τουριστικό κέντρο της περιφερειακής ενότητας αποτελεί κυρίως η πόλη της Καστοριάς καθώς πολλές τουριστικές δραστηριότητες μπορούν να πραγματοποιηθούν εκεί και να προκαλέσουν ενδιάφερων στον επισκέπτη, όπως η λίμνη Ορεστιάδα και το φυσικό περιβάλλον από το οποίο περιβάλλεται η πόλη, η παλαιά και γραφική συνοικία του Ντολτσό, το σπήλαιο του Δράκου, ενώ σώζονται μέχρι σήμερα σημαντικά μνημεία του Βυζαντινού πολιτισμού, όπως τα βυζαντινά τείχη της πόλης, οι Βυζαντινές εκκλησίες και τα παλιά αρχοντικά με τη βυζαντινή αρχιτεκτονική. Επίσης μέσα στην πόλη της Καστοριάς υπάρχουν πολλά μουσεία, όπως του Μακεδονικού Αγώνα, Λαογραφικά και το Βυζαντινό Μουσείο αλλά και το Ενυδρείο της πόλης. Σημαντικά έθιμα που λαμβάνουν χώρα μέσα στην πόλη κατά την περίοδο του χειμώνα είναι τα Ραγκουτσάρια, και οι Μπουμπούνες.
Εκτός της πόλης αλλά μέσα στα όρια της Περιφερειακής Ενότητας Καστοριάς τα κυριότερα μέρη που ελκύουν κόσμο είναι το Χιονοδρομικό κέντρο Βιτσίου, ο λιμναίος οικισμός του Δισπηλιού, το μουσείο Παύλου Μελά στον οικισμό Μελά, το μουσικό φεστιβάλ River Party στο Νεστόριο που λαμβάνει θέση κάθε Αύγουστο και προσελκύει πολλούς τουρίστες, το Αργείτικο Καρναβάλι στο Άργος Ορεστικό και η Καστανογιορτή στον οικισμό Καστανόφυτο.
Προϊόντα
Η περιφερειακή ενότητα Καστοριάς διαθέτει σημαντική αγορά γουναρικών από ποικίλα μαγαζιά που πολλές φορές είναι φτιαγμένα μέσα στα εργαστήρια τους. Στους οικισμούς της περιφερειακής ενότητας οι κάτοικοι ασχολούνται κυρίως με την παραγωγή γεωργικών προϊόντων όπως τα μήλα, τα όσπρια, οι ξηροί καρποί, τα κάστανα και τα μανιτάρια. Άλλα προϊόντα που παράγονται στην Π.Ε. είναι τα τυροκομικά προϊόντα, κρασί, τσίπουρο, ζυμαρικά, τσάι, βότανα και κρεατικά προϊόντα.
Διοικητική διαίρεση
Από το 2011 και με την εφαρμογή του Προγράμματος «Καλλικράτης», ο νομός Καστοριάς αποτελεί την Περιφερειακή Ενότητα Καστοριάς (με έδρα την Καστοριά) της Περιφέρειας Δυτικής Μακεδονίας. Με την συνένωση και συγχώνευση των Δήμων από 12 σε 3 όπως προέβλεπε το Πρόγραμμα, οι νέοι δήμοι που προέκυψαν είναι οι: Σημαντικά αστικά κέντρα εκτός από τη Καστοριά (13.387 κάτ.) και το Άργος Ορεστικό (7.473 κάτ.) είναι οι Μανιάκοι (3.055 κάτ.) και η Μεσοποταμία (2.099 κάτ.). Άλλοι μεγάλοι οικισμοί είναι το Μαυροχώρι (1.287 κάτ.), η Κορησός (998 κάτ.), το Νεστόριο (865 κάτ.) και το Δισπηλιό (976 κάτ.).
Οικισμοί
Οι οικισμοί της ΠΕ Καστοριάς, μπορούν να διακριθούν στις ακόλουθες κατηγορίες:
Εξωτερικοί σύνδεσμοι
ΔΗΜΟΣΙΟΙ ΦΟΡΕΙΣ ΤΗΣ ΚΑΣΤΟΡΙΑΣ
ΜΕΣΑ ΕΝΗΜΕΡΩΣΗΣ
i. Ιστοσελίδες
Δείτε επίσης
*
Φαινόμενο Ούνρουχ
Το φαινόμενο Ούνρουχ περιγράφτηκε για πρώτη φορά από τον Στίβεν Φούλινγκ, το 1973, από τον Πωλ Ντέιβις, το 1975, και από τον Β. Γ. Ούνρουχ, το 1976.
Ένας επιταχυνόμενος παρατηρητής στον κενό χώρο θα αντιλαμβάνεται την ύπαρξη διαφόρων στοιχειωδών σωματιδίων, ενώ ένας άλλος αδρανειακός παρατηρητής αντιλαμβάνεται τον ίδιο χώρο τελείως κενό.
Ο τύπος
Σύμφωνα με την εν λόγω πρόβλεψη, ένας επιταχυνόμενος ανιχνευτής, μέσα σε κενό χώρο, θα αντιλαμβάνεται θερμοκρασία, η οποία δίνεται από τον τύπο:
,
όπου \alpha είναι η επιτάχυνση του παρατηρητή, k_{B} είναι η σταθερά του Μπόλτσμαν και c η ταχύτητα του φωτός.
Αν δεν ίσχυε η κβαντική θεωρία, η σταθερά του Πλανκ θα ήταν μηδέν, και ο παραπάνω όρος θα μηδενιζόταν, οπότε τα σχετικά φαινόμενα δεν θα εμφανίζονταν καν. Το ίδιο θα συνέβαινε και αν η ταχύτητα του φωτός είχε άπειρη τιμή.
Από πού προέρχεται αυτή η θερμοκρασία; Γνωρίζουμε ότι η κάθε μορφής ενέργεια δεν μπορεί να δημιουργηθεί εκ του μηδενός, ούτε να καταστραφεί. Επομένως, η θερμική αυτή ενέργεια προέρχεται από κάποια άτακτη, τυχαία κίνηση.
Ο "κενός" χώρος δεν είναι κενός, με την έννοια του "άδειος". Κάθε στιγμή, στον κενό χώρο, δημιουργούνται ζεύγη σωματιδίων-αντισωματιδίων. Αυτά τα ζεύγη σωματιδίων είναι, επίσης, κβαντικά συμπλεγμένα. Δηλαδή, αν ανιχνεύσουμε και μετρήσουμε το ένα σωματίδιο, η πλήρης περιγραφή της κατάστασής του εμπλέκεται με την κατάσταση του άλλου σωματιδίου, όσο μακριά και αν βρίσκονται μεταξύ τους.
Το ένα από τα δύο συσχετισμένα σωματίδια κατευθύνεται προς τον παρατηρητή, ενώ το άλλο "χάνεται", μακριά από τον ορίζοντα του παρατηρητή. Αυτό σημαίνει ότι μέρος της πληροφορίας, που θα χρειαζόταν ο παρατηρητής, για να περιγράψει πλήρως την κατάσταση των σωματιδίων, "χάνεται", επειδή αυτό το μέρος της πληροφορίας βρίσκεται στα σωματίδια, που έφυγαν μακριά από τον ορίζοντα του παρατηρητή. Άρα, αυτό που ανιχνεύει ο παρατηρητής χαρακτηρίζεται από τυχαιότητα. Η τυχαία κίνηση, όμως, σημαίνει, εξ ορισμού, θερμική ενέργεια. Συνεπώς, τα σωματίδια, που ανιχνεύει ο παρατηρητής, έχουν θερμικό φάσμα.
Πηγές
Κατηγορία:Θερμοδυναμική Κατηγορία:Κβαντική θεωρία πεδίου Κατηγορία:Σχετικότητα Κατηγορία:Επιτάχυνση
Ορεστειακά
thumb|right|Το πρόγραμμα της παράστασης thumb|right|Εφημερίδα εποχής Ως Ορεστειακά έμειναν γνωστά τα αιματηρά επεισόδια που ξέσπασαν στην Αθήνα από τις 6 μέχρι τις 9 Νοεμβρίου του 1903, από υποκινούμενος φοιτητές μετά την πρεμιέρα (1 ή 3/11/1903) της τριλογίας Ορέστειας από το Βασιλικό Θέατρο.
Ιστορικό
Αφορμή στάθηκε η πεζή μετάφραση σε συντηρητική δημοτική του Γεωργίου Σωτηριάδη, η οποία προκάλεσε την μήνιν των καθαρολόγων της εποχής, των γλωσσαμυντόρων όπως λέγονταν τότε οι οπαδοί της αττικίζουσας γλώσσας. Κύριος υποκινητής των επεισοδίων αυτών ήταν ο καθηγητής Γλωσσολογίας του Πανεπιστημίου Αθηνών, Γεώργιος Μιστριώτης, φανατικός υπέρμαχος της αρχαΐζουσας γλώσσας, πού ξεσήκωσε φοιτητές και προσκείμενες εφημερίδες, ώστε να συμμετάσχει και ο αθηναϊκός λαός σε συλλαλητήρια.
Όμως τότε η Κυβέρνηση Δ. Ράλλη δεν απεδέχθη το αίτημα του Γ. Μιστριώτη, που πρέσβευε οι παραστάσεις των αρχαίων δραμάτων να γίνονται στη γλώσσα που γράφτηκαν, και ακολούθησαν συμπλοκές. Το δε βράδυ της 8ης Νοεμβρίου διατάχθηκε ο στρατός να επιβάλει τη τάξη. Κατά τις συμπλοκές που ακολούθησαν, στη διάλυση των διαδηλωτών κάποιοι στρατιώτες -από φόβο προσβολής τους- πυροβόλησαν κατά του πλήθους, με συνέπεια να φονευτούν δύο πολίτες και να τραυματιστούν επτά. Μετά από το γεγονός αυτό οι διαδηλωτές διαλύθηκαν, οι οχλαγωγίες σταμάτησαν και η αναταραχή τερματίσθηκε, ακριβώς λόγω της σθεναρής στάσης της Κυβέρνησης.
Το αξιοπερίεργο φαινόμενο βίαιων ταραχών με αφορμή γλωσσικά θέματα είχε παρουσιαστεί για πρώτη φορά το 1901, επίσης στην Αθήνα, με τα αποκαλούμενα Ευαγγελικά, που αφορούσαν τη μετάφραση του Ευαγγελίου στη δημοτική, γεγονότα που εντάσσονται σε μία ευρύτερη διαμάχη γύρω από το το γλωσσικό ζήτημα και την ιστορία του στην Ελλάδα.
Πηγές
Κατηγορία:Ιστορία του θεάτρου Κατηγορία:Γλωσσικό ζήτημα Κατηγορία:Ταραχές στην Ελλάδα Κατηγορία:Ταραχές στην Αθήνα Κατηγορία:Δολοφονίες στην Ελλάδα
Λειώδης
Στην ελληνική μυθολογία με το όνομα Λειώδης είναι γνωστός ένας από τους μνηστήρες της Πηνελόπης. Ο Λειώδης είχε ως επάγγελμα τη «θυοσκοπία», δηλαδή τη μαντεία από τα εντόσθια των σφαχτών των θυσιών. Στην καταγωγή ήταν Ιθακήσιος, γιος του Οίνοπα. Από τον Όμηρο στην Οδύσσεια (φ 144-174, χ 310-329) ο Λειώδης χαρακτηρίζεται ως σώφρων νέος. Ωστόσο, σκοτώθηκε και αυτός από τον Οδυσσέα. Σε αγγείο εικονίζεται χωρίς επιγραφή να ικετεύει γονατιστός τον Οδυσσέα, σκηνή που περιγράφεται ως εξής στην Οδύσσεια:
''«Τότε ο Λειώδης έπεσε στα πόδια του Δυσσέα / κι έτσι με δάκρυα του 'λεγε και τον παρακαλούσε: / - Σπλαγχνίσου με και σώσε με Δυσσέα, σε ξορκίζω. / Γιατί ποτέ δεν πείραξα στο σπίτι σου γυναίκα / με λόγο είτε μ' αταίριαστο φέρσιμο και τους άλλους / μνηστήρες, όσοι τα' καναν, τους έλεγα να πάψουν. / `Ομως αυτοί δεν πείθονταν απ' το κακό ν' απέχουν, / γι' αυτό με θάνατο σκληρό τις αδικίες πληρώνουν. / Των σπλάχνων με είχαν ξηγητή κι αθώος θα πεθάνω, / ώστε κι οι πράξεις οι καλές στερνά δε βρίσκουν χάρη. / Τότε λοξά τον κοίταξε κι έτσι ο Δυσσέας του 'πε: / - Σπλάχνων κι αν ήσουν ξηγητής στους άλλους τους μνηστήρες, / πολλές φορές στο σπίτι μου θα το παρακαλούσες / του ποθητού μου γυρισμού να μη χαράξει η μέρα / κι απ' το γλυκό το ταίρι μου και συ παιδιά να κάμεις. / Μα απ' το σκληρό το θάνατο δε θα γλυτώσεις τώρα.»'' (χ 310-325, μετάφραση Ζήσιμου Σίδερη)
Πηγές
Λειωδης Κατηγορία:Μνηστήρες της Πηνελόπης Κατηγορία:Πρόσωπα της ελληνικής μυθολογίας
Βάλσαμο χειλιών
thumb Το βάλσαμο χειλιών ή βάλσαμο για τα χείλη (αγγλ. lip balm) είναι μια ουσία στην οποία κύριο συστατικό αποτελεί το κερί, και εφαρμόζεται τοπικά στα χείλη του στόματος για να ανακουφίσει σκασμένα ή ξηρά χείλη, την γωνιακή χειλίτιδα, την στοματίτιδα, ή τον έρπητα. Το βάλσαμο χειλιών συχνά περιέχει κερί ή καρναουβικό κερί, καμφορά, κητυλική αλκοόλη, λανολίνη, παραφίνη, και βαζελίνη, μεταξύ άλλων συστατικών. Μερικές συνθέσεις περιέχουν χρωστικές ουσίες, γεύση, άρωμα, μινθόλη, φαινόλη, σαλικυλικό οξύ και αντηλιακά.
Ο πρωταρχικός σκοπός του lip balm (χειλικού βαλσάμου) ήταν η παροχή μίας προστατευτικής στρώσης στην επιφάνεια των χειλιών ώστε να τους εξασφαλίσει την επιθυμητή υγρασία και την προστασία τους από την έκθεση στις συνθήκες του περιβάλλοντος. Ο ξηρός αέρας, οι χαμηλές θερμοκρασίες, ο άνεμος και όλα αυτά έχουν μια επίδραση ξήρανσης στο δέρμα με αποτέλεσμα να απομακρύνεται η υγρασία από το σώμα. Τα χείλη είναι ιδιαίτερα ευάλωτα επειδή το δέρμα είναι τόσο λεπτό και έτσι είναι συχνά τα πρώτα που παρουσιάζουν σημάδια ξηρότητας. Υλικά που προστατεύουν τα χείλη, όπως το κερί και η βαζελίνη, αποτρέπουν την απώλεια υγρασίας και διατηρούν μια άνεση, ενώ η γεύση, οι χρωστικές ουσίες, τα αντηλιακά, και διάφορα φάρμακα μπορούν να παρέχουν επιπλέον, συγκεκριμένα οφέλη.
Το βάλσαμο χειλιών μπορεί να εφαρμοστεί με ένα δάχτυλο στα χείλη, ή με ένα κραγιόν τύπου σωλήνα από το οποίο μπορεί να εφαρμοστεί άμεσα.
Το χειλικό βάλσαμο κυκλοφόρησε για πρώτη φορά στην αγορά το 1880 από τον δημιουργό του στικ για το σκάσιμο των χειλιών (chapstick), Τσαρλς Μπράουν Φλιτ (Charles Browne Fleet), αν και οι ρίζες του ανιχνεύονται συνήθως σε κερί αυτιού, το οποίο χρησιμοποιήθηκε ως βάλσαμο για τα χείλη πριν από αυτό.
Ισχυρισμοί
Ο Δρ Holly Phillips υποστηρίζει ότι ορισμένοι τύποι βαλσάμου για τα χείλη μπορεί να είναι εθιστικοί ή περιέχουν συστατικά τα οποία τα ξηραίνουν. Άλλοι πιστεύουν ότι οι ισχυρισμοί σχετικά με τον εθισμό του βαλσάμου χειλιών είναι απλώς αστικοί μύθοι. Ωστόσο, έχει αποδειχθεί ότι η χρησιμοποίηση μιας ενυδατικής κρέμας χειλιών μπορεί να μειώσει την παραγωγή της φυσικής υγρασίας.
Οι κατασκευαστές βαλσάμου χειλιών μερικές φορές δηλώνουν στο FAQs τους ότι δεν υπάρχει τίποτα εθιστικό στα προϊόντα τους ή ότι όλα τα συστατικά έχουν καταχωρισθεί και εγκριθεί από το FDA. Υπάρχουν όμως περιπτώσεις όπου έρευνες δείχνουν πως ορισμένες εταιρίες παρα τις δηλώσεις τους χρησιμοποιούν επιβλαβή υλικά.
Παραπομπές
Κατηγορία:Υγεία Κατηγορία:Κοσμητική
1870
Η παρούσα σελίδα αφορά το έτος 1870 κατά το Γρηγοριανό ημερολόγιο
Εξωτερικοί σύνδεσμοι
Κατηγορία:Έτη
Χρίστος Χριστόφιας
Ο Χρίστος Χριστόφιας (Λευκωσία, 5 Ιουνίου 1983) είναι Ελληνοκύπριος πολιτικός. Από το 2021 είναι βουλευτής στην Εκλογική Περιφέρεια Κερύνειας εκλεγμένος με το ΑΚΕΛ.
Βιογραφικά στοιχεία
Ο Χρίστος Χριστόφιας γεννήθηκε στη Λευκωσία το 1983. Πατέρας του ήταν ο Δημήτρης Χριστόφιας και μητέρα του είναι η Έλση Χριστόφια.  Σπούδασε Πολιτική Επιστήμη και Ιστορία στο Πάντειο Πανεπιστήμιο.
Είναι νυμφευμένος με την Μαρίνα Σάββα και έχει δύο παιδιά.
Πολιτική διαδρομή
Στη διάρκεια των φοιτητικών του χρόνων διετέλεσε πρόεδρος (2004-2005) και οργανωτικός (2005-2007) της Προοδευτικής Κ.Φ. Αθήνας. Μετέπειτα διετέλεσε Γραμματέας του Φοιτητικού Τμήματος της ΕΔΟΝ (2010-2012), Κεντρικός Μαθητικός Υπεύθυνος της ΕΔΟΝ (2012-2014), Κεντρικός Οργανωτικός Γραμματέας της ΕΔΟΝ (2014-2015) και Γενικός Γραμματέας της ΕΔΟΝ (2015-2020).
Είναι Οργανωτικός Γραμματέας της Επαρχιακής Επιτροπής του ΑΚΕΛ Λευκωσίας-Κερύνειας και μέλος της Κεντρικής Επιτροπής του ΑΚΕΛ.